2014. gada Noteikumi Nr.

Rīgā (prot. Nr.    . §)

**Valsts sociālās politikas monitoringa informācijas sistēmas noteikumi**

Izdoti saskaņā ar [Sociālo pakalpojumu
un sociālās palīdzības likuma](http://www.likumi.lv/doc.php?id=68488)
14.panta trešo daļu

**I.Vispārīgie jautājumi**

1. Noteikumi nosaka:

1.1.Valsts sociālās politikas monitoringa informācijas sistēmas (turpmāk – informācijas sistēma) struktūru;

1.2. informācijas sistēmā iekļaujamos datus;

1.3. informācijas sistēmā iekļauto datu apstrādes (iesniegšanas, aktualizācijas, glabāšanas, pieprasīšanas un izsniegšanas) noteikumus un kārtību;

1.4. institūciju sadarbības noteikumus.

2. Informācijas sistēmas pārzinis ir Labklājības ministrija (turpmāk – ministrija). Informācijas sistēmā datus no pašvaldību informācijas sistēmām (šo noteikumu 9., 10. un 13.punkts) iekļauj uz pieņemtā lēmuma (administratīvā akta) pieņemšanas dienu, un par šo datu kvalitāti atbild un izmaiņas minētajos datos pēc datu subjekta pieprasījuma veic attiecīgā pašvaldība.

3. Lai pilnveidotu sociālo pakalpojumu un sociālās palīdzības organizēšanu, koordinēšanu un pārraudzīšanu, informācijas sistēmā iekļauj datus par sociālo pakalpojumu un sociālās palīdzības sniegšanu personām, kas tos pieprasījušas.

4. Informācijas sistēmas uzturēšanu un tajā iekļauto datu apstrādi veic ar valsts informācijas sistēmu savietotāja palīdzību vai izmantojot tiešo saskarni ar citām valsts informācijas sistēmām un pašvaldību informācijas sistēmām.

**II. Informācijas sistēmas struktūra**

5. Informācijas sistēmu veido šādas sadaļas:

5.1. sociālo pakalpojumu sniedzēju reģistrs;

5.2. personu, kuras pieprasījušas, saņem vai kurām atteikti sociālie pakalpojumi, sociālā palīdzība, reģistrs (turpmāk – personu reģistrs);

5.3. sociālo pakalpojumu sniedzēju pārbaudes;

5.4. pārskati un atskaites.

6. Sociālo pakalpojumu sniedzēju reģistrā iekļauj datus saskaņā ar normatīvajos aktos par kārtību, kādā sociālo pakalpojumu sniedzējs tiek reģistrēts sociālo pakalpojumu reģistrā un izslēgts no tā, noteikto.

7. Personu reģistrā iekļauj šādus datus:

7.1. personu identificējošus datus;

7.2. datus par personas mantisko stāvokli;

7.3. datus par personai piešķirtajiem pašvaldības sociālajiem pabalstiem un sociālajiem pakalpojumiem;

7.4. datus par personai piešķirtajiem valsts sociālajiem pakalpojumiem.

8. Personu reģistrā iekļauj šādus personu identificējošus datus:

8.1. vārds (vārdi);

8.2. uzvārds;

8.3. personas kods;

8.4. dzimšanas datums;

8.5. dzimums;

8.6. valstiskā piederība un tās veids;

8.7. ziņas par personas miršanu, tai skaitā miršanas datums;

8.8. ziņas par personas rīcībspējas ierobežošanu un rīcībspējas ierobežojuma pārskatīšanu;

8.9. ziņas par personas aizbildņiem, aizgādņiem vai audžuģimeni;

8.10. ziņas par personas tiesisko statusu Iedzīvotāju reģistrā;

8.11. personu apliecinoša dokumenta dati:

8.11.1. dokumenta veids;

8.11.2. dokumenta numurs;

8.11.3. dokumenta izdošanas datums;

8.11.4. dokumenta derīguma termiņš;

8.11.5. dokumenta izdevēja valsts, izdevējiestāde;

8.11.6. dokumenta aktuālais statuss valsts informācijas sistēmā „Nederīgo dokumentu reģistrs”;

8.12. personas deklarētā, reģistrētā vai norādītā dzīvesvietas adrese;

8.13. dati par personas invaliditāti:

8.13.1. invaliditātes noteikšanas datums;

8.13.2. invaliditātes grupa;

8.13.3. datums, līdz kuram noteikta invaliditāte;

8.13.4. invaliditātes apliecības numurs;

8.13.5. norāde par kustību traucējumiem;

8.13.6. norāde par redzes traucējumiem;

8.13.7. norāde par dzirdes traucējumiem;

8.13.8. norāde par smagiem garīgās attīstības traucējumiem;

8.13.9. norāde uz citu funkcionālu traucējumu esību;

8.13.10. invaliditātes cēlonis;

8.13.11. atzinums par īpašas kopšanas nepieciešamību sakarā ar smagiem funkcionāliem traucējumiem (ir vai nav);

8.13.12. datums, kad izsniegts atzinums par īpašas kopšanas nepieciešamību.

9. Personu reģistrā iekļauj šādus datus par personas mantisko stāvokli:

9.1. dati par trūcīgas vai maznodrošinātas personas statusu:

9.1.1. statuss: trūcīgs vai maznodrošināts;

9.1.2. pašvaldība, kurā statuss ir noteikts;

9.1.3. statusa piešķiršanas lēmuma datums un numurs;

9.1.4. statusa perioda sākuma datums;

9.1.5. statusa perioda beigu datums;

9.2. dati par iztikas līdzekļu deklarācijām un deklarācijā minētajām personām:

9.2.1. iesniedzēja vārds (vārdi), uzvārds, personas kods;

9.2.2. iesniegšanas datums;

9.2.3. pašvaldības iestāde, kur deklarācija iesniegta;

9.2.4. iesniedzēja un personu, kuras dzīvo kopā ar iesniedzēju, deklarētie vidējie ienākumi mēnesī;

9.2.5. deklarācijā norādītās personas:

9.2.5.1. vārds (vārdi), uzvārds, personas kods;

9.2.5.2. radniecība attiecībā pret iesniedzēju;

9.2.5.3. nodarbinātības statuss;

9.2.5.4. vidējie ienākumi;

9.2.5.5. ienākumu veidi;

9.2.5.6. nekustamais īpašums;

9.2.5.7. kustamā manta;

9.2.5.8. noslēgtie uztura līgumi;

9.3. dati par dzīvesvietas apsekošanu:

9.3.1. apsekotā adrese;

9.3.2. apsekošanas datums;

9.3.3. darbinieki, kas apsekoja: vārds, uzvārds, amats;

9.3.4. apsekošanas iemesls.

10. Personu reģistrā iekļauj šādus datus par pašvaldības sociālajiem pabalstiem un sociālajiem pakalpojumiem:

10.1. iesnieguma iesniegšanas datums;

10.2. iestāde vai pašvaldība, kur iesniegts iesniegums;

10.3. iesnieguma veids: par sociāla pabalsta vai sociālā pakalpojuma piešķiršanu;

10.4. sociālā pabalsta vai sociālā pakalpojuma statuss: piešķirts, atlikts, atteikts, pieprasīta papildu informācija un norāde par tās saņemšanu;

10.5. datums, kad sociālais pabalsts vai sociālais pakalpojums ir piešķirts vai atteikts;

10.6. sociālā pabalsta pazīme: ienākumu testēts vai netestēts pabalsts;

10.7. pašvaldības sociālā pabalsta veids:

10.7.1. garantētā minimālā ienākuma līmeņa pabalsts;

10.7.2. dzīvokļa pabalsts;

10.7.3. vienreizējais pabalsts ārkārtas situācijā;

10.7.4. citi likumos vai Ministru kabineta noteikumos noteiktie pašvaldības sociālie pabalsti, tai skaitā, sociālās garantijas bāreņiem un audžuģimenēm;

10.7.5. pašvaldības saistošajos noteikumos noteiktie citi sociālās palīdzības pabalsti ģimenes (personas) pamatvajadzību nodrošināšanai;

10.7.6. pašvaldības sniegtās brīvprātīgās iniciatīvas;

10.8. pašvaldības nodrošinātie sociālie pakalpojumi:

10.8.1. sociālā pakalpojuma sniedzēja sniegtais pakalpojums;

10.8.2. sociālais pakalpojums tiek nodrošināts savas pašvaldības institūcijās vai tiek pirkts no citām pašvaldībām, nevalstiskām organizācijām, komersantiem;

10.8.3. sociālā pakalpojuma finansējuma pazīme: valsts, pašvaldība, klients, cits avots;

10.9. atteikumu gadījumos – norāde: kādu iemeslu dēļ tika atteikts sociālais pabalsts vai sociālais pakalpojums;

10.10. sociālā pabalsta izmaksa vai sociālā pakalpojuma apmaksa:

10.10.1. piešķiršanas veids: naudā vai natūrā;

10.10.2. mēnesis, par kuru tiek piešķirts;

10.10.3. summa;

10.10.4. izpildes datums.

11. Personu reģistrā iekļauj ziņas par valsts finansētajiem ilgstošas sociālās aprūpes un sociālās rehabilitācijas pakalpojumiem un asistenta pakalpojumiem personām ar invaliditāti pašvaldībā.

12. Informācijas sistēmas sadaļā „Personu reģistrs” iekļauj šādus datus par valsts finansētu ilgstošas sociālās aprūpes un sociālās rehabilitācijas pakalpojumu:

12.1. personas iesniegums par pakalpojuma piešķiršanu:

12.1.1. iesniedzēja vārds (vārdi), uzvārds, personas kods;

12.1.2. iesniegšanas datums;

12.1.3. sociālā pakalpojuma veids;

12.1.4. vēlamais pakalpojuma sniedzējs;

12.2. dati par likumisko pārstāvi:

12.2.1. vārds (vārdi), uzvārds, personas kods;

12.2.2. deklarētā, reģistrētā vai norādītā dzīvesvietas adrese;

12.2.3. tālrunis un citi saziņas līdzekļi;

12.3. lēmuma par pakalpojuma nepieciešamību pieņēmējs (pašvaldība):

12.3.1. nosaukums;

12.3.2. adrese;

12.3.3. tālrunis un citi saziņas līdzekļi;

12.4. iesniegto dokumentu saraksts;

12.5. ziņas par papildu dokumentu pieprasīšanu;

12.6. lēmums par pakalpojuma piešķiršanu:

12.6.1. datums, kad pieņemts lēmums;

12.6.2. dokumenta numurs;

12.6.3. pakalpojuma sniedzēja nosaukums;

12.6.4. datums, no kura pakalpojums ir piešķirts;

12.7. lēmums par uzņemšanu rindā pakalpojuma saņemšanai:

12.7.1. datums, kad pieņemts lēmums;

12.7.2. dokumenta numurs;

12.7.3. pakalpojuma sniedzēja nosaukums;

12.7.4. datums, no kura uzņemts rindā;

12.8. informācija par pakalpojuma saņemšanas uzsākšanu institūcijā un pakalpojuma sniegšanu institūcijā:

12.8.1. norīkojums uzņemšanai institūcijā, dokumenta datums un numurs;

12.8.2. iestāšanās datums institūcijā;

12.8.3. ziņas par Valsts sociālās apdrošināšanas aģentūras administrēto maksājumu saņemšanu;

12.8.4. līgums ar personu, kuru uzņem institūcijā:

12.8.4.1. datums, kad līgums ir noslēgts;

12.8.4.2. līguma numurs;

12.8.4.3. ja līgumu slēdz cita persona, papildus norāda šādu informāciju:

12.8.4.3.1. vārds (vārdi), uzvārds, personas kods;

12.8.4.3.2. deklarētā, reģistrētā vai norādītā dzīvesvietas adrese;

12.8.4.3.3. tālrunis un citi saziņas līdzekļi;

12.8.5. personas atrašanās ārpus institūcijas ilgstošā prombūtnē;

12.8.6. personas iesniegums pakalpojuma sniedzēja maiņai:

12.8.6.1. iesnieguma iesniegšanas datums;

12.8.6.2. pieprasītā pakalpojuma sniedzēja nosaukums;

12.8.6.3. cita informācija;

12.8.7. personas iesniegums pakalpojuma veida maiņai:

12.8.7.1. iesnieguma iesniegšanas datums;

12.8.7.2. pieprasītā pakalpojuma veids;

12.8.7.3. cita informācija;

12.8.8. personas iesniegums pakalpojuma izbeigšanai, iesniegšanas datums;

12.8.9. lēmums par pakalpojuma izbeigšanu personai:

12.8.9.1. dokumenta pieņemšanas datums;

12.8.9.2. dokumentu numurs;

12.8.9.3. datums, kad lēmums stājas spēkā.

13. Informācijas sistēmas sadaļā „Personu reģistrs” iekļauj šādus datus par valsts finansētu asistenta pakalpojumu personām ar invaliditāti pašvaldībās:

13.1. datums, kad pašvaldības sociālajā dienestā reģistrēts personas ar invaliditāti iesniegums par pakalpojuma nepieciešamību;

13.2. datums, kad pieņemts pašvaldības sociālā dienesta lēmums par pakalpojuma piešķiršanu;

13.3. atzīme, ka persona ar invaliditāti pakalpojumu saņem atkārtoti;

13.4. nepieciešama transporta kompensācija pakalpojuma nodrošināšanai (ir vai nav);

13.5. informācija par asistentu:

13.5.1. vārds (vārdi), uzvārds, personas kods;

13.5.2. dzimums;

13.5.3. radniecība ar pakalpojumu saņēmušo personu;

13.5.4. nodarbinātības veids (darba līgums, uzņēmuma līgums vai cits līgums, informācija, ka persona ir pašnodarbināta);

13.6. informācija par sniegto asistenta pakalpojumu:

13.6.1. kādu darbību nodrošināšanai tiek izmantots asistenta pakalpojums;

13.6.2. piešķirtā pakalpojuma stundas nedēļā;

13.6.3. asistenta nostrādātās stundas nedēļā;

13.6.4. asistenta nostrādātās stundas mēnesī;

13.6.5. stundas cena;

13.6.6. asistenta bruto alga;

13.6.7. transporta kompensācija;

13.6.8. kopējā summa;

13.6.9. līguma numurs un darbības periods;

13.6.10. pakalpojuma sniegšanas uzsākšanas datums;

13.6.11. asistenta valsts sociālās apdrošināšanas obligāto iemaksu likme;

13.7. informācija par pašvaldības sociālā dienesta prognozēto finansējumu, finanšu izlietojumu un rezultatīvo rādītāju izpildi;

13.8. pašvaldības sociālā dienesta pārskati par asistenta pakalpojuma personām ar invaliditāti sniegšanu.

14. Informācijas sistēmas sadaļā „Sociālo pakalpojumu sniedzēju pārbaudes” iekļauj šādus datus par ministrijas veiktajām sociālo pakalpojumu sniedzēju pārbaudēm:

14.1. informācija par sociālo pakalpojumu sniedzēju:

14.1.1. pakalpojuma sniedzēja nosaukums, sociālo pakalpojuma sniedzēja reģistrācijas numurs;

14.1.2. pakalpojuma sniegšanas vietas adrese;

14.1.3. sniegtais pakalpojums;

14.1.4. pakalpojuma pārbaudes dati:

14.1.4.1. pārbaudes datums;

14.1.4.2. pārbaudes veids;

14.1.4.3. pārbaudes veikšanas veids;

14.1.4.4. pārbaudes veicējs;

14.1.4.5. pārbaudē vērtētās prasību grupas;

14.2. pārbaudē vērtēto prasību saraksts:

14.2.1. prasības kods;

14.2.2. prasības teksts;

14.2.3. secinājumi par prasības atbilstību vai neatbilstību;

14.3. pārbaudes rezultātā sniegtie ieteikumi:

14.3.1. prasības kods;

14.3.2. ieteikuma apraksts;

14.3.3. ieteikuma ieviešanas termiņš;

14.3.4. pārskats par ieteikuma izpildi.

15. Informācijas sistēmas sadaļa „Pārskati un atskaites” iekļauj valsts un pašvaldību sociālo pakalpojumu un sociālās palīdzības, privāto sociālo pakalpojumu sniedzēju informāciju, atbilstoši sniegtajiem valsts statistikas pārskatiem:

15.1. sociālie pakalpojumi un sociālā palīdzība novadā (gada un mēneša pārskati);

15.2. ilgstošas sociālās aprūpes un sociālās rehabilitācijas pakalpojumu sniegšana (gada pārskats);

15.3. sociālās rehabilitācijas pakalpojumu sniegšana no prettiesiskām darbībām cietušiem bērniem (gada pārskats).

**III. Informācijas sistēmā iekļauto datu apstrāde, institūciju sadarbība**

16. Šajos noteikumos minētos datus izmanto:

16.1 sadaļas „Personu reģistrs” aizpildīšanai - šo noteikumu 8., 9., 10., 12. un 13.punktā noteiktos datus, t.sk. 13.6. un 13.7.apakšpunktā minēto pārskatu iesniegšana informācijas sistēmā uzskatāma par dokumentu ar juridisku spēku;

16.2. sadaļas „Sociālo pakalpojumu sniedzēju pārbaudes” aizpildīšanai - šo noteikumu 14.punktā noteiktos datus;

16.3 sadaļas „Pārskati un atskaites” aizpildīšanai - šo noteikumu 15.punktā noteiktos datus.

17. Informācijas sistēmai nepieciešamās ziņas sniedz šādas institūcijas:

17.1.Veselības un darbspēju ekspertīzes ārstu valsts komisija – šo noteikumu 8.13.punktā minēto informāciju;

17.2. Pilsonības un migrācijas lietu pārvalde – šo noteikumu 8.punktā, izņemot šo noteikumu 8.11.6. un 8.13. apakšpunktā minēto informāciju, 9.2.1., 9.2.5.1., 12.1.1., 12.2.1., 12.8.4.3.1. un 13.5.1.apakšpunktā minēto informāciju;

17.3. pašvaldību sociālie dienesti – šo noteikumu 9., 10. un 13. punktā minēto informāciju;

17.4. Sociālās integrācijas valsts aģentūra – šo noteikumu 12.punktā minēto informāciju;

17.5. Iekšlietu ministrijas informācijas centrs – šo noteikumu 8.11.6.apakšpunktā minēto informāciju;

17.6. ministrija – šo noteikumu 6. un 14.punktā minēto informāciju;

17.7. pašvaldību, valsts un privātie pakalpojumu un sociālās palīdzības sniedzēji – šo noteikumu 15.punktā minēto informāciju;

17.8.Tiesu administrācija – valsts vienotajā datorizētajā zemesgrāmatā reģistrētos datus, informācijas sistēmā iekļauto ziņu par nekustamajiem īpašumiem atbilstības pārbaudei;

17.9. Ceļu satiksmes drošības direkcija – šo noteikumu 9.2.5.7.apakšpunktā minēto informāciju;

17.10. Valsts zemes dienests – valsts adrešu reģistra informācijas sistēmas datus, informācijas sistēmā iekļauto adrešu atbilstības nodrošināšanai.

18. Tiesības bez maksas saņemt ziņas no informācijas sistēmas, tai skaitā, izmantojot e-pakalpojumus, ir:

18.1. privātpersonām – par sevi, privātpersonas aizgādībā un aizgādnībā esošu personu;

18.2. zinātniekiem un pētniekiem – zinātniskiem vai statistiskiem pētījumiem, ievērojot nosacījumu, ka ziņas nesatur personu identificējošus datus;

18.3. valsts un pašvaldību institūcijām – šo institūciju funkciju izpildei nepieciešamos datus;

18.4. personām, kurām deleģēta valsts pārvaldes uzdevumu izpilde – deleģēto uzdevumu izpildei nepieciešamajā apjomā.

19. Slēdzot līgumu par informācijas sistēmas izmantošanu, ministrija minētajā līgumā paredz iestādei vai personai pienākumu nodrošināt, ka iestādes vai personas izmantotajā informācijas sistēmā, kas ir integrēta šajos noteikumos minētajā informācijas sistēmā, nav iespējama masveida datu kopēšana un tiek ievērotas šādas vispārējās drošības un tehniskās prasības:

19.1. ir izstrādāti normatīvajos aktos par valsts informācijas sistēmu vispārējām drošības prasībām noteiktie dokumenti;

19.2. informācijas sistēmā izmanto programmatūru, ar kuru veic auditācijas pierakstus, reģistrējot visas notikušās darbības ar personu datiem informācijas sistēmā, lai nodrošinātu iespēju novērtēt to ietekmi uz informācijas sistēmas drošību, un tiktu uzskaitītas auditācijas pierakstos visas darbības (t.sk., personas datu aplūkošana), kas tiek veiktas ar personas datiem saskaņā ar normatīvajiem aktiem par personas datu aizsardzības obligātajām tehniskajām un organizatoriskajām prasībām;

19.3. ir noteikti informācijas sistēmas informācijas un tehniskie resursi atbilstoši normatīvajiem aktiem, kas regulē elektronisko dokumentu apriti un glabāšanu;

19.4. ir nodrošināta informācijas sistēmas atbilstība vismaz šādām infrastruktūras aizsardzības prasībām:

19.4. 1.sistēmu un infrastruktūru (serverus, disku masīvus, komutatorus, kuriem pieslēgti sistēmas serveri) aizsargā pret neautorizētu piekļuvi, zādzībām un tīšiem vai netīšiem bojājumiem (piemēram, plūdi, ugunsgrēks);

19.4.2. sistēmas drošības pārvaldnieks ir atbildīgs par to, lai savietojamās sistēmas un savietotāja infrastruktūras telpās iekļūtu tikai tās personas, kurām darba pienākumu izpildei nepieciešama fiziska piekļuve savietojamās sistēmas un savietotāja infrastruktūrai;

19.4.3. infrastruktūras telpas aprīko ar apsardzes signalizāciju (detektori, kuri fiksē nesankcionētu durvju un logu atvēršanu), dūmu un uguns detektoriem, automatizētu gāzes ugunsdzēšanas sistēmu vai nodrošina tās ar ugunsdzēšanas aparātiem;

19.5. ir nodrošināta sistēmas atbilstība šādām sistēmas loģiskās aizsardzības prasībām:

19.5.1. sistēmas iekšējos datortīklus nodala no interneta ar ugunsmūra palīdzību;

19.5.2. sistēmu un infrastruktūru (serverus, disku masīvus) nodala atsevišķā apakštīklā vai nodala ar ugunsmūra palīdzību;

19.5.3. nodrošina sistēmas pretvīrusa aizsardzību. Pretvīrusa programmas datubāzes atjaunošanu nodrošina vismaz reizi dienā;

19.5.4. nodrošina nepārtrauktu sistēmas darba vides drošības apdraudējumu novēršanu, izmantojot ielaušanās mēģinājumu noteikšanu un aizsardzības sistēmu;

19.5.5. izmantojot tikai šifrētu pieslēgumu un daudzfaktoru autentifikāciju, nodrošina attālinātas piekļuves ierobežošanu sistēmas administrēšanai;

19.5.6. organizē atsevišķi sistēmas uzlabojumu testēšanu šīm vajadzībām izveidotā testa vidē, kas nodalīta no savietojamās sistēmas un savietotāja fiziskā vai loģiskā līmenī. Testa vides infrastruktūras aizsardzības prasības atbilst šo noteikumu 19.4.apakšpunktā minētajām prasībām;

19.5.7. piekļuvi sistēmas administrēšanas un pārvaldības funkcionalitātei nodrošina tikai tām personām, kurām sistēmā esošā informācija atbilstošā apmērā ir nepieciešama darba pienākumu veikšanai;

19.6. tās personas darba līgumā vai amata aprakstā, kas apkalpo sistēmu, ir iekļauts nosacījums par konfidencialitātes prasību ievērošanu attiecībā uz datiem, kas nonāk šīs personas rīcībā, veicot darba pienākumus un pirms darba pienākumu izpildes uzsākšanas persona ar parakstu ir apliecinājusi, ka ir iepazīstināta ar drošības politiku, sistēmas drošības noteikumiem un citiem sistēmas darbību reglamentējošiem dokumentiem. Ja sistēmu apkalpo trešā persona, konfidencialitātes prasības ir noteiktas dokumentā, ar kuru nodibina tiesiskās attiecības.

20. Ja informācijas sistēmas lietotāja amata aprakstā nav norādīts, ka persona drīkst informācijas sistēmā apstrādāt fizisko personu personas datus, tad lietotāja tiesības informācijas sistēmā tiek ierobežotas.

21. Ministrija informācijas sistēmā iekļautos fizisko personu personas datus apstrādā, ja tiek veikta kontrole par valsts pilnībā vai daļēji finansētiem pakalpojumiem, sociālo pakalpojumu kvalitāti, vai arī persona ir vērsusies Labklājības ministrijā ar iesniegumu pārbaudīt pašvaldības sociālā dienesta darbu.

**IV. Informācijas glabāšanas termiņi**

22.Informācijas sistēmā uzkrātos personificētos datus glabā atbilstoši to izmantošanas mērķim. Datus, kuru apstrādes mērķis ir sasniegts vai zudis, anonimizē un uzglabā informācijas sistēmas datu arhīvā.

**V. Noslēguma jautājums**

23. Šo noteikumu 9.3., 10.8. un 10.9.apkšpunkts un 13.punkts un šo noteikumu 17.3.apakšpunktā pašvaldībai noteiktais pienākums sniegt informācijas sistēmai šo noteikumu 9.3., 10.8. un 10.9.apakšpunktā un 13.punktā minētās ziņas stājās spēkā 2016.gada 1.janvārī.

Ministru prezidente L. Straujuma

Labklājības ministrs U.Augulis

18.09.2014 11:50

2310

Ž.Buhanovskis

67021670, zanis.buhanovskis@lm.gov.lv